open-index/open-wikipedia-markdown huggingface dataset:
Lontoon Greenpeace

**Lontoon Greenpeace** () oli brittiläinen aktivistiryhmä, joka kannatti ympäristönsuojelua sekä anarkismia. Lontoon Greenpeace oli toiminnassa vuosina 1972-2001. Ryhmä nousi julkisuuteen 1990-luvulla, kun kaksi siihen kuulunutta aktivistia kieltäytyi pyytämästä pikaruokayhtiö McDonald'silta anteeksi yhtiötä kritisoineita lentolehtisiä. Tästä seurasi vuosien kestänyt oikeudenkäynti, joka tuli tunnetuksi nimellä McLibel (). Vaikka Lontoon Greenpeacen aktivistit hävisivätkin oikeudenkäynnin, se aiheutti valtavaa vahinkoa McDonald'sin julkisuuskuvalle. 

Nimestään huolimatta Lontoon Greenpeacella ei ollut minkäänlaista yhteyttä huomattavasti tunnetumpaan Greenpeace-ympäristöjärjestöön. Tunnetumpi Greenpeace-järjestö perustettiin vuonna 1971, kun suuri ryhmä pienempiä ympäristöjärjestöjä, joista moni käytti nimessään jo tuolloin sanaa "Greenpeace", yhdistyivät. Lontoon Greenpeace halusi tarkoituksella pysyä itsenäisenä, eikä se sen takia koskaan liittynyt useiden muiden järjestöjen tapaan Greenpeaceen.

## Lähteet
Anton Losinger

**Anton Losinger** (s. 27. helmikuuta 1957 Friedberg) on saksalainen roomalaiskatolinen piispa. Hänet vihki papiksi Augsburgin hiippakuntaan Josef Stimpfle 3. heinäkuuta 1983. Hän sai nimityksen Augsburgin vihkipiispaksi ja Vazi-Sarran titulaaripiispaksi 6. kesäkuuta 2000, ja piispaksi vihkiminen seurasi 16. heinäkuuta. Pääkonsekraattorina toimi Viktor Josef Dammertz, jota avustivat Karl Heinrich Braun ja Josef Grünwald.

## Lähteet
Greenpeace (täsmennyssivu)

**[[Greenpeace|Greenpeace International]]** on maailman suurin ympäristöjärjestö. Tämän lisäksi sanalla "Greenpeace" voidaan viitata ainakin seuraaviin:
* Greenpeace Norden, Greenpeacen pohjoismainen paikallisjärjestö
* Lontoon Greenpeace, Britanniassa vuosina 1972-2001 toiminut ympäristöjärjestö
* Greenpeace Foundation, Yhdysvalloissa toimiva, vuonna 1976 perustettu ympäristöjärjestö
* MV Greenpeace, Greenpeace Internationalin käyttämä laiva
Rožle Prezelj

**Rožle Prezelj** (s. 26. syyskuuta 1979 Maribor) on slovenialainen korkeushyppääjä..

Prezelj voitti alle 23-vuotiaiden Euroopan-mestaruuden Amsterdamissa 2001 tuloksella 221 ja oli kuudes alle 20-vuotiaiden EM-kilpailuissa Ljubljanassa 1997. Hän sijoittui 12:nneksi Pekingin olympialaisissa 2008. Hän on karsiutunut loppukilpailusta Ateenan 2004 ja Lontoon 2012 olympialaisissa, Pariisin 2003, Osakan 2007, Daegun 2011 ja Moskovan 2013 MM-kilpailuissa, Münchenin 2002, Göteborgin 2006, Barcelonan 2010 ja Helsingin 2012 EM-kilpailuissa sekä sisäratojen MM-kilpailuissa 2004 ja EM-kilpailuissa 2002, 2005, 2007 ja 2011.

Prezelj hyppäsi Slovenian ennätyksen 232 cm Mariborissa 17. kesäkuuta 2012. Sisäradoilla hän on hypännyt maansa ennätyksen 231 Ljubljanassa 24. tammikuuta 2004. Hän on voittanut Euroopan cupin 1. divisioonan korkeushyppykilpailun 2004 ja 2006. Slovenian-mestaruuden hän on voittanut ulkoradoilla 2000 ja 2002–2013 sekä sisäradoilla 2004, 2006, 2007, 2010–2012. 
 
## Lähteet
Barbara Špiler

**Barbara Špiler** (s. 2. tammikuuta 1992 Brežice) on slovenialainen moukarinheittäjä.

Špiler saavutti pronssia Ostravan alle 18-vuotiaiden MM-kilpailuissa 2007 tuloksella 55,97. Hän sijoittui neljänneksi Bydgoszczin alle 20-vuotiaiden MM-kilpailuissa 2008. Hän voitti 2009 kultaa alle 18-vuotiaiden MM-kilpailuissa Bressanonessa tuloksella 59,33 ja Euroopan nuorten olympiafestivaaleilla Tampereella heitettyään 63,57. Hän sai hopeaa Monctonin alle 20-vuotiaiden MM-kilpailuissa 2010 heitettyään 65,28. Hän voitti alle 20-vuotiaiden Euroopan-mestaruuden Tallinnassa 2011 tuloksella 67,06.

Špiler karsiutui 2012 loppukilpailusta sekä Helsingin EM-kilpailuissa että Lontoon olympialaisissa. Hän sai seuraavana vuonna hopeaa Tampereen alle 23-vuotiaiden EM-kilpailuissa tuloksella 69,69, mutta karsiutui loppukilpailusta Moskovan MM-kilpailuissa. Hän karsiutui myös EM-kilpailuissa Zürichissä 2014 ja Amsterdamissa 2016 sekä MM-kilpailuissa Dohassa 2019.

Špiler rikkoi naisten Slovenian ennätyksen ensimmäisen kerran 6. kesäkuuta 2009 heitettyään Velenjessä 64,90. Maansa nykyisen ennätyksen 71,25 hän heitti Čakovecissa 5. toukokuuta 2012. Hän on voittanut naisten Slovenian-mestaruuden 2009, 2012−2015 ja 2019 sekä talvimestaruuden 2010, 2012−2016 ja 2019. 

## Lähteet
Final Cut Pro

**Final Cut Pro** on Applen ammattimainen videonmuokkausohjelma. Sitä on käytetty elokuvien kuten *[[Ring (elokuva)|The Ring]]*, *[[The Simpsons Movie]]*, *[[Happy Feet]]* ja *[[Happy Endings]]* editointiin. Ohjelma on alun perin Macromedian kehittämä.

## Aiheesta muualla
* Virallinen sivusto
HMS Good Hope (1901)

**HMS Good Hope** (ex-*HMS Africa*) oli Britannian kuninkaallisen laivaston Drake-luokan panssariristeilijä, joka palveli ensimmäisessä maailmansodassa tuhoutuen Coronelin meritaistelussa 1. marraskuuta 1914.

## Valmistus

Alus tilattiin Fairfield Shipbuilding and Engineering Companyltä Govanista, missä köli laskettiin 11. syyskuuta 1899. Alus laskettiin vesille 21. helmikuuta 1901 ja valmistui 8. marraskuuta 1902.

## Palvelus
Alus oli 1906 Atlantin laivaston 1. risteilijälaivueen lippulaiva ja vuonna 1908 se vieraili Etelä-Afrikassa 2. risteilijälaivueen lippulaivana. Alus siirrettiin 1913 reserviin, mutta se palautettiin palvelukseen heinäkuussa 1914 kokeiltaessa liikekannallepanoa. Elokuussa 1914 alus liitettiin kolmen sisaraluksensa kanssa 6. risteilijälaivueeseen. Alus lähetettiin Etelä-Atlantille kontra-amiraali Sir Christopher Cradockin lippulaivana. Coronelin meritaistelussa 1. marraskuuta alus tuhoutui kohdattuaan Saksan keisarikunnan laivaston vara-amiraali von Speen laivasto-osaston. Alus tuhoutui ammusvarastojen räjähtäessä vieden mukanaan koko miehistönsä.

## Lähteet
*
*
*

### Viitteet
Nikolskoje (Novgorodin alue)

**Nikolskoje** () on kylä Novgorodin alueen Demjanskin piirin Peskin kunnassa Venäjällä. Se sijaitsee Veljojärven rannalla 40 kilometriä Demjanskista koilliseen. Kylässä on 106 asukasta (vuonna 2009).

Nikolskojen kautta kulkee Demjanskin ja Valdain välinen maantie. Kylässä toimii Venäjän ensimmäinen, vuonna 1854 perustettu kalanviljelylaitos. Palveluja ovat lastentarha, kulttuuritalo, kirjasto, posti ja lääkintäasema. Seudun nähtävyyksiin kuuluvat muinaiset asuin- ja hautapaikat, Litvinetsin muinaislinna Veljon rannalla Burakovon kylässä, Vrasskin kartanoalue Nikolskojessa sekä toisen maailmansodan muistomerkit.

Vuonna 2005 perustettu Nikolskojen maalaiskunta liitettiin Peskiin vuonna 2010. Keskuskylän lisäksi siihen kuului 9 kylää: Burakovo, Dunajevštšina, Isakovo, Osinuška, Paberežje, Pestovo, Podberjoza, Veljo-Stany ja Zalužje. Kunnan pinta-ala oli 142,5 neliökilometriä. Vuonna 2009 siellä oli 178 asukasta.

Seudulla on aikaisemmin ollut 1600-luvulla syntynyttä karjalaisasutusta. 1800-luvulla yli puolet silloisen Pestovon seurakunnan asukkaista puhui karjalaa äidinkielenään. 1900-luvun alussa karjalaa puhuttiin vielä Isakovossa ja Zalužjessa sekä eräissä muissa sittemmin hävinneissä kylissä.

## Lähteet
Förbyn kaivos

**Förbyn kalkkikaivos** toimi Särkisalon Isossaluodossa 1882–2010 ja sen omisti *Karl Forsström Oy*. Kaivos lopetettiin talvella 2010 koska kalkkikiven louhinta nykyistä syvemmältä olisi tullut kannattamattomaksi. Viime vaiheissa kaivos työllisti 7 henkilöä ja sen alin taso oli 530 metrin syvyydessä.

## Perustaminen
Kaivoksen perusti merikapteeni Karl Teodor Forsström (1850–1912). Förbyssä oli harjoitettu kalkin louhintaa jo 1300-luvulta lähtien mutta Forsström aloitti ensimmäisenä Suomessa teollisen kalkin valmistuksen. Louhinta aloitettiin ensin avolouhoksesta mutta jo vuodesta 1904 lähtien siirryttiin maanalaiseen louhintaan. Förbyn kalkkikiviesiintymä on noin 600 metriä pitkä.

Förbyn kaivoksella tapahtui 25. helmikuuta 1928 onnettomuus, jossa neljä työmiestä sai surmansa. He olivat louhimassa kalkkikiveä 60 metrin syvyydessä olleessa tunnelissa kun tunnelin katosta irtosi kolmen metrin pituinen ja puolen metrin levyinen kivenlohkare heidän päälleen.

Karl Forsström Ab ja sveitsiläinen *Pluess-Staufer Ag* perustivat 1981 Oy Förby Ab nimisen yhteisyrityksen joka hoiti kalkkikiven jalostuksen maan päällä kun taas itse louhinta jäi Karl Forsström Ab:n tehtäväksi. Nykyisin kalkkikiven jatkokäsittelyn hoitaa Omya Oy. Omyan tehdas jatkaa toimintaansa kaivoksen sulkemisen jälkeenkin muualta tuodulla raaka-aineella ja hylättyä kaivosta käytetään jatkossa tuotannossa syntyvän silikaattikalkin varastointiin.

## Sortumat
11. joulukuuta 1982 kaivoksen alueella tapahtui onnettomuus jossa osa kaivoksesta sortui. Sortuma synnytti noin 100 metriä halkaisijaltaan olevan ja useita kymmeniä metrejä syvän montun joka nielaisi osan Förbyn maantiestä ja repäisi päädyn vanhasta osuuskaupparakennuksesta. Sortuma-alue on nykyisin aidattu koska montun ympäristössä on vaarallisia halkeamia ja montun reunoilla on sortumavaara. Sortuma ulottuu yli kahdensadan metrin syvyyteen ja johtuu rakoilevasta kiviaineksesta sekä kaivoksen ylemmillä, vanhoilla tasoilla aikanaan tehdystä liiallisesta louhinnasta. Myös uudet sortumat ovat mahdollisia. Ensimmäinen sortuma kaivoksen yläosassa tapahtui jo ennen toista maailmansotaa.

Kalkkikaivos lähiympäristöineen on merkittävä lepakoiden elinympäristö ja talvehtimispaikka.

## Lähteet
* 
* 
* 
* 

## Aiheesta muualla
*
Jenni Morottaja

**Jenni Morottaja** (s. 5. maaliskuuta 1983) on suomalainen kilpailu-uransa päättänyt salibandyn pelaaja, pelipaikaltaan hän oli puolustaja. Hänet valittiin Suomessa vuoden naispelaajaksi 2005. Hänet on valittu EC- ja MM-kisojen tähdistöjoukkueeseen. Hän on saavuttanut maailmanmestaruuden, kaksi MM-hopeaa ja yhden MM-pronssin. Seuratasolla hän on saavuttanut kaksi SM-kultaa, kolme SM-hopeaa, yhden SM-pronssin sekä kaksi EC-hopeaa. Hänellä on myös yksi Suomen cupin voitto ja kaksi hopeasijaa.

Inarinsaamelaiset sukujuuret omaava Morottaja on urallaan pelannut 57&nbsp;naisten maaottelua, joissa hän on tehnyt tehopisteet 22&nbsp;+&nbsp;23&nbsp;=&nbsp;45. Jäähyjä kertyi kymmenen minuuttia. Suomessa hänet valittiin kuukauden pelaajaksi kolme kertaa. Naisten salibandyliigassa Morottaja pelasi 18&nbsp;kauden aikana 277&nbsp;ottelua ja saavutti tehopisteet 127&nbsp;+&nbsp;140&nbsp;=&nbsp;267. Pudotuspelejä hän on pelannut 83, joissa hänen tehopisteensä ovat 31&nbsp;+&nbsp;35&nbsp;=&nbsp;66. Morottaja sai jäähyjä liigapeleissä 148&nbsp;minuuttia ja on kaikkien aikojen jäähytilastojen kolmen kärjessä.

Morottaja nimettiin Salibandylegendaksi keväällä 2018. Muistotaulu luovutettiin hänelle 21.&nbsp;huhtikuuta Hartwall Arenalla pelatun Superfinaalin yhteydessä.

## Pelaajahistoria

Morottaja aloitti salibandyuransa Keravalla, jossa hän saavutti useita junioreiden mestaruuksia.

Kaudella 2000–2001 Morottaja pelasi maajoukkueessa Anne-Mari Lyhykäisen ja Sini Vartiaisen kanssa ketjussa, josta käytettiin nimitystä Teletapit. Morottaja kuului maailmanmestaruuden vuonna 2001 voittaneeseen joukkueeseen, minkä jälkeen hän piti välikauden ja pelasi yhden kauden 1.&nbsp;divisioonassa. Liigakentille hän palasi kaudeksi 2003–2004 ja voitti VFT:n paidassa Suomen-mestaruuden. Seuraavalla kaudella hän voitti SM-kultaa Tiikereiden joukkueessa. Vuonna 2005 hänet valittiin vuoden naispelaajaksi ja samana vuonna EC-hopean myötä Euroopan tähdistöjoukkueeseen. 

Toisissa MM-kisoissaan Singaporessa 2005 Morottaja saavutti hopeaa. Tanskassa 2007 Suomi saavutti jälleen MM-hopeaa ja Morottaja valittiin kisojen tähdistökentälliseen. Vuonna 2009 Morottaja sai MM-pronssia Ruotsin kisoista. Vuoden 2011 MM-kisat jäivät häneltä pelaamatta joidenkin erimielisyyksien vuoksi.

Vuosina 2007–2013 Morottaja edusti SM-liigassa SB-Prota. Kaudella 2009–2010 saavutuksena oli SM-hopeaa ja Suomen cupin hopea. Kaudella 2010–2011 seura saavutti SM-pronssia ja kaudella 2011–2012 SM-hopeaa, ja vuonna 2012 seura voitti myös Suomen cupin.

Jenni Morottaja päätti lopettaa salibandyuransa kauteen 2011–2012, mutta palasi naisten salibandyliigaan 2012 joulukuussa, voittaen 2012–2013 puolustajien play off pistepörssin ja sekä SB-Pron paidassa SM-hopeaa. Kaudeksi 2014–2015 Morottaja siirtyi Erä III:n riveihin pelaamaan. Kauden 2016–2017 hän pelasi EräViikingeissä ja kauden jälkeen hän päätti pelaajauransa ottelussa EräViikingit-Steelers tehden tehopisteet 2 + 2.

## Lähteet

* https://paakallo.fi/2018/04/salibandy-sai-kaksi-uutta-legendaa-jussila-ja-morottaja-saivat-kunnian/
### Viitteet

## Aiheesta muualla

*
Karl-Heinz Wiesemann

**Karl-Heinz Wiesemann** (s. 1. elokuuta 1960 Herford) on saksalainen roomalaiskatolinen piispa. Hänet vihki papiksi Paderbornin arkkihiippakuntaan Franz König 10. lokakuuta 1985. Hänet nimitettiin Paderbornin vihkipiispaksi ja Macriana Minorin titulaaripiispaksi 4. heinäkuuta 2002, ja piispaksi vihkiminen seurasi 8. syyskuuta. Pääkonsekraattorina toimi Joachim Wanke, jota avustivat Hans-Josef Becker ja Paul Consbruch.

Wiesemann sai 19. joulukuuta 2007 nimityksen Speyerin piispaksi, jonka virkaan hänet asetettiin 2. maaliskuuta 2008.

## Lähteet
Länsimetsä

**Länsimetsä** () on Vaasan Gerbyssä sijaitseva osa-alue, joka muodostaa Vaasan 31. kaupunginosan yhdessä Vanhan Gerbyn pienalueen ja Gerbyn niemen luoteisosan kanssa. Länsimetsässä on muun muassa Länsimetsän koulu ja päiväkoti.

Länsimetsän asuinalue on osa niin kutsuttua uutta Gerbytä, eli 1980-luvun alussa sinne kaavoitettua rivi- ja omakotitalovaltaista aluetta. Länsimetsän rakennuksista suurin osa on rakennettu vuosien 1980–1994 välisenä aikana.

Gerbynmäki eli Rapatunturi sijaitsee Länsimetsän pohjoispuolella. Mäelle rakennettiin näkötorni vuonna 2022.

## Väestö
Vuonna 2015 Länsimetsän alueella asui 1&nbsp;620 asukasta.

Länsimetsän asukkaista äidinkielenään suomea puhui 68,5&nbsp;%, ruotsia 29,8&nbsp;% ja muita kieliä 1,7&nbsp;% vuonna 2015. Alueen työvoimasta oli opiskelijoita 10,6&nbsp;% ja työttömiä 3,9&nbsp;% vuonna 2013.

## Kuvia Länsimetsästä

Tiedosto:Koulu.jpg | Länsimetsän koulu.


## Lähteet
Wilfried Theising

**Wilfried Theising** (s. 20. syyskuuta 1962 Wettringen) on roomalaiskatolisen kirkon Münsterin (Saksa) apulaispiispa ja nimellisesti Minan piispa. Hänet vihittiin papiksi Münsterin hiippakuntaan 14. toukokuuta 1989 ja nimitettiin sen vihkipiispaksi sekä Minan titulaaripiispaksi 31. toukokuuta 2010. Piispaksi konsekroinnin suoritti 29. elokuuta Felix Genn, jota avustivat Reinhard Lettmann ja Heinrich Janssen.

## Lähteet
Tuhlarin tunteet

**Tuhlarin tunteet** on Eero Avenin studioalbumi vuodelta 1983.

## Kappaleet

;A-puoli
#
#
#
#
#
#

;B-puoli
#
#
#
#
#
#

## Aiheesta muualla
* ''Tuhlarin tunteet'' discogs.com -sivustolla
Parhaat – 20 suosikkisävelmää (Eero Avenin albumi)

**Parhaat 20 suosikkisävelmää** on Eero Avenin kokoelma-albumi vuodelta 1997.

## Kappaleet
# Kylmän kukkia
# Polttava rakkaus
# Kukka-Maaria
# Olet kohtaloni
# Ruusuperhonen
# Se jokin sinulla on
# Valkea ruusu
# Tunteiden värinää
# Ruusuja lurjukselta
# Mandoliinikrapula
# Rakkauden tunnustus
# Elämäntoveri
# Ystävän kyyneleet
# Anna mulle tähtitaivas
# Kaunista unelmaa
# Lemmenlaineiden loiskintaa
# Emma twist
# Yksi ainoa ihminen
# Pilvilinna
# Sirpaleet
Jäätiedotus

**Jäätiedotus** on talvimerenkulun tarpeisiin laadittu säännöllinen tiedote laivareittien ja satamien jäätilanteesta. Suomessa sen tunnetuin ilmentymä oli radiossa päivittäin säätiedotusta merenkulkijoille seurannut tiedote, joka sisälsi Merentutkimuslaitoksen jääpalvelun säännöllisesti antamat tiedot rannikon jäätilanteesta ja suomalaisten jäänmurtajien toiminnasta. Nykyisin jäätiedotuksia kuullaan radion *[[Merisää]]*-ohjelmissa, ja jäätilannetta ja muita säätietoja voi seurata radiolähetystä helpommin ja tarkemmin internetissä. 
Merentutkimuslaitoksen on nykyään korvannut Merikeskus.

## Historiaa Suomessa ja Itämerellä
Merentutkimuslaitoksen jääpalvelu perustettiin 1919, ja yhtenä toimintamuotona alusta asti olivat päivittäiset jäätiedotukset. Pitkin rannikkoa nimetyt ”havaitsijat” keräsivät tietoa jäätilanteesta aluksi kerran viikossa perjantaisin ja lähettivät raporttinsa puhelimitse, joskus sähkeitse, merentutkimuslaitoksen jääosastolle. Perjantai-iltapäivisin jäätiedotus toimitettiin sanomalehdille julkaistavaksi. Tammikuussa 1922 jäätiedotuksia alettiin julkaista päivittäin. 1920-luvulla jäähavaintoasemia oli Suomen rannikolla jo satakunta ja aiemmin vapaaehtoispohjalta työskennelleille havainnoijille alettiin maksaa palkkioita.

Itämeren rantavaltioiden kesken tuoreita jäätiedotuksia alettiin välittää sähkötyksen keinoin tiettyjä numerokoodeja käyttäen, joskin eri mailla tahtoi olla omanlaisiaan koodijärjestelmiä. Vuonna 1925 Saksan Deutsche Seewarte kutsui naapurivaltioiden edustajat kokoukseen, jossa lyötiin lukkoon kaksi jääkoodijärjestelmää, toinen pohjoisille vesille eli Ruotsin, Suomen ja Viron käyttöön ja toinen eteläisemmille merialueille eli Alankomaita, Norjaa, Tanskaa ja Saksaa varten. Vuonna 1927 jäätiedotuksia alettiin lukea edellisenä vuonna perustetun Yleisradion ohjelmistossa päivittäin kello 13. Etelää kohti suunnatulta Hangon radioasemalta jäätiedotuksia alettiin lukea suomen ja ruotsin lisäksi saksaksi ja englanniksi.

## Lähteet
*
### Viitteet
Jessica Chastain

**Jessica Michelle Chastain** (s. 24. maaliskuuta 1977 Sacramento, Kalifornia) on yhdys­valtalainen näyttelijä ja tuottaja.Chastain on palkittu muun muassa Oscarilla ja Golden Globella. Vuonna 2012 *[[Time]]* nimesi hänet yhdeksi maailman sadasta vaikutus­valtaisimmasta henkilöistä.

## Varhaiselämä
Jessica Chastain syntyi ja varttui Sacramentossa. Hänen vanhempansa Jerri Renee Chastain ja Michael Monasterio olivat hänen syntyessään vasta teini-ikäisiä. Jessica Chastainilla on neljä nuorempaa sisarusta. Toinen hänen pikkusiskoistaan, Juliet, kärsi huumeriippuvuudesta ja teki itsemurhan vuonna 2003. Chastainin lapsuus oli taloudellisesti tiukkaa aikaa. Hänet kasvattivat yksinhuoltajaäiti sekä isäpuoli, palomiehenä työskennellyt Michael Hastey. Biologista isäänsä Chastain ei juuri tuntenut, ja tämä kuoli vuonna 2013. Chastain kokee isäpuolensa tuoneen hänelle turvaa, ja hän oli läheinen myös äidinäitinsä Marilynin kanssa.

## Ura

Chastain opiskeli näyttelemistä Juilliard Schoolissa. Valmistuttuaan hän esiintyi kiertävässä teatterissa ja sai rooleja televisio­sarjoissa kuten *[[Kova laki]]*, kunnes sai ensimmäisen elo­kuva­roolinsa vuonna 2008 elo­kuvassa *[[Jolene (elokuva)|Jolene]]*. Läpimurtonsa hän teki vuonna 2011, jolloin hän esiintyi muun muassa elokuvissa *[[Take Shelter]]*, *[[The Tree of Life]]* ja *[[Piiat]]*. Viimeisimmästä hän sai parhaan naissivuosan Oscar-ehdokkuuden. Seuraavana vuonna hän esiintyi elokuvassa *[[Zero Dark Thirty]]*, joka toi hänelle parhaan naispääosan Oscar-ehdokkuuden.

Sitemmin Chastain on esiintynyt muun muassa taloudellisesti menestyneissä elokuvissa *[[Interstellar]]* (2014), *[[Yksin Marsissa (elokuva)|Yksin Marsissa]]* (2015) ja *[[Se – Toinen luku|Se: Toinen luku]]* (2019) sekä esittänyt vahvoja naishahmoja elokuvissa *[[Väkivallan vuosi (vuoden 2014 elokuva)|Väkivallan vuosi]]* (2014), *[[Miss Sloane]]* (2016) ja *[[Molly’s Game]]* (2017). Vuonna 2021 hän näytteli laulaja Tammy Fayea elämäkertaelokuvassa *[[The Eyes of Tammy Faye]]*, josta hänet palkittiin parhaan naispääosan Oscar-palkinnolla.

## Yksityiselämä

Vuonna 2017 Chastain meni naimisiin italialaisen Gian Luca Passi de Preposulon kanssa. Heillä on kaksi tytärtä.

## Filmografia

## Lähteet

## Aiheesta muualla

*
Reissu Ruoti

**Bus Travel Oy Reissu Ruoti** on suomalainen linja-autoalan yritys. Yhtiö on perustettu Lahdessa vuonna 1957. 

Reissu Ruoti on perheyritys, jonka perusti aikoinaan Pentti Ruoti (1909–1980). Pentti Ruoti oli syntynyt Vehkalahdella, josta perhe muutti Lahden Renkomäkeen vuonna 1916. Ruoti työskenteli vuodesta 1935 lähtien kuorma- ja linja-autonkuljettajana. Vuonna 1957 Ruoti osti ensimmäisen oman linja-autonsa, pitkänokkaisen Vanajan käytettynä entiseltä työnantajaltaan Sukulan Linja Oy:ltä ja alkoi ajaa Lahdessa paikallislinjaa Renkomäki–Jalkaranta. Myöhemmin linja sai Lahden paikallisliikenteen numeron 71, ja sen rinnalle perustettiin vielä linjat 72 ja 73. Ensimmäisen uuden autonsa, Kutter-korilla varustetun Scanian, Ruoti hankki vuonna 1960. 

Pentti Ruoti lähti toden teolla mukaan tilausliikenteeseen vuonna 1966 ostettuaan Scania-Vabis -turistibussin. Oltuaan välillä kommandiittiyhtiönä Ruoti toimi vuodesta 1979 avoimena yhtiönä, jonka omistivat puoliksi Pentti Ruotin pojat Matti ja Pekka Ruoti. Matti Ruotin johdolla yrityksen nimeksi otettiin vuonna 1982 Reissu Ruoti. Vuonna 1989 yhtiössä työskenteli kymmenen henkilöä, sillä oli 12 linja-autoa ja tilausajojen osuus yhtiön liikevaihdosta (noin 2 milj. mk) oli 80 prosenttia. Lahden kaupunkiliikenteen kilpailutuksessa vuonna 2014 Ruoti menetti yhtiön perustamisesta saakka ajamansa paikallislinjat. 

Nykyiset omistajat ovat Pentti Ruotin lapset ja lapsenlapset. Toimitusjohtajana on Matti Ruotin poika Juho Ruoti. Yhtiön päätoimena on tilausajoliikenne. Reissu Ruoti palvelee tilausajomatkoilla kotimaassa ja ulkomailla. Vuonna 2017 yhtiön liikevaihto oli 3,5 miljoonaa euroa, siinä työskenteli 55 henkilöä ja sillä oli 34 linja-autoa. Aktiivisen tilausajojen harjoittamisen myötä yhtiön toiminnan painopiste on siirtynyt yhä enemmän pääkaupunkiseudulle. Vuoden 2017 alussa Ruoti voitti kilpailun Järvenpään paikallisliikenteestä. Vuoden lopussa Ruoti voitti kilpailun Tuusulan linjasta 65.

Vuoden 2018 aikana Reissu Ruoti osallistui molempiin Lsl:n kilpailutuksiin linjoista 7, 12 ,13, C1, C2, 4, 8, 9, 10, 11, 51, 52, 54, 55, 56 ,62, 63 ja 98, mutta hävisi molemmat Koiviston Autolle.

Yhtiö kuuluu Global Passenger Network -yhteisöön.

## Lähteet

## Aiheesta muualla
* Reissu Ruoti
Joep Packbiers

**Jan Joseph "Joep" Packbiers** (19. tammikuuta 1875 Nuth &ndash; 8. joulukuuta 1957 Maastricht) oli alankomaalainen jousiampuja ja olympiavoittaja. Hän edusti seuratasolla maastrichtilaista Concordiaa. Packbiers osallistui Antwerpenin olympialaisiin 1920, joissa hän sai kultaa liikkuvan linnun 28 metrin joukkuekilpailusta.

## Lähteet

* Packbiersin profiili sports-reference.com -sivustolla
Big Brother Australia

**Big Brother** on australialainen tositelevisiosarja. Ohjelman ensimmäinen tuotantokausi alkoi 23. huhtikuuta 2001. Neljän vuoden tauon jälkeen ohjelma alkoi jälleen elokuussa 2012.
## Kaudet

*Spin-off-kaudet*

## Lähteet
Bigg Boss Arabia

**Big Brother: The Boss** (Big Brother: الرئيس) on arabiankielinen televisio-ohjelma, joka perustuu tositelevisioformaattiin Big Brother. Arabian Big Brother oli maailman ensimmäinen Big Brother, joka jouduttiin keskeyttämään.
## Nimeämistaulukko
Sándor Prokopp

**Sándor Prokopp** (7. toukokuuta 1887 Kassa &ndash; 4. marraskuuta 1964 Budapest) oli unkarilainen ampuja ja olympiavoittaja. Hän edusti seuratasolla budapestilaista BEACia.

Prokopp osallistui olympialaisiin ensimmäistä kertaa Lontoossa 1908, jossa hän oli vapaakiväärin 300 metrin moniasentokilpailussa 43. Tukholman kisoissa 1912 hän sai kultaa vastaavasta kilpailusta sotilaskiväärillä ammuttuna tuloksella 97, ja hän oli mukana vielä Pariisin olympiakisoissa 1924 kaksitoista vuotta myöhemmin. Prokopp oli tuolloin 600 metrin vapaakiväärin makuuasentokilpailussa 55., 25 metrin kuvioammunnassa 53. ja ampui myös vapaakiväärin joukkuekilpailussa, jossa Unkari ei saanut sijoitusta.

## Lähteet

* Prokoppin profiili sports-reference.com -sivustolla  

### Viitteet
Engebret Skogen

**Engebret Engebretsen "Embret" Skogen** (20. elokuuta 1887 Løten &ndash; 4. syyskuuta 1968 Hamar) oli norjalainen ampuja ja olympiamitalisti. Hän edusti seuratasolla Løiten Skyttelagia. Skogen voitti Tukholman olympialaisissa 1912 pronssia 300 metrin sotilaskiväärin moniasentokilpailussa tuloksella 95 ja sijoittui 31:nneksi vastaavassa kisassa vapaakiväärillä.

Skogen oli pikaluistelija Dag Fornæssin isoisä.

## Lähteet
Brown Girl in the Ring

**Brown Girl in the Ring** on perinteiseen jamaikalaiseen laululeikkiin perustuva Boney M:n tunnetuksi tekemä laulu.  Kappale esiintyy singlen "Rivers of Babylon/Brown Girl in the Ring" B-puolella sekä albumilla *[[Nightflight to Venus]]*. Kun Britanniassa A-puolen kappale alkoi hiipua suosiossaan, levyn B-puolta alettiin soittaa ja kappale nousi listasijoituksissa aina 2. sijalle asti.

Singlen ja albumilla olevan kappaleen välillä on pieniä eroja.

## Lähteet
Emma Cooke

**Emma C. Cooke** (7. syyskuuta 1848 Fayetteville, Pennsylvania &ndash; 22. tammikuuta 1929 Washington (DC)) oli yhdysvaltalainen jousiampuja ja olympiamitalisti. Hänen seuransa oli washingtonilainen Potomac Archers. 

Cooke voitti 55-vuotiaana hopeaa St. Louisin olympialaisissa 1904 sekä kaksoiskansallis- että kaksoiskolumbiakierrokselta. Hän hävisi molemmissa lajeissa vain Matilda Howellille, ja Cooke voitti ainoat Yhdysvaltain-mestaruuskultamitalinsa vuonna 1906, jolloin Howell ei ollut mukana kilpailussa. 

## Lähteet

* Cooken profiili sports-reference.com -sivustolla
Canopus-luokka (taistelulaiva)

**Canopus-luokka** oli Britannian kuninkaallisen laivaston kuuden aluksen muodostama taistelulaivaluokka. Luokan alukset valmistettiin 1800- ja 1900-lukujen vaihteessa ja ne suunnitteli William White Kaukoitään. 

Luokka oli pienennetty versio edeltäneestä Majestic-luokasta ja niiden suunnittelun perustana oli mahdollinen käyttö Kiinan asemalla, mikä olisi vastaus Japanin nousevaan merimahtiin Aasiassa. Luokan 200 tonnin uppoumasäästö saatiin pääosin keventämällä alusten panssarisuojan paksuutta, mutta saman aikaisesti käyttöönotettu Krupp-panssarointi lisäsi kuitenkin suoja-arvon lähes samaksi kuin edeltäneessä luokassa. Kuuden tuuman Krupp-panssarointi vastasi noin kahdeksan tuuman Harvey-panssarointia. 

Luokan alusten pääaseistuksena olivat 12 tuuman ja kuuden tuuman tykit.

## Alukset
Viisi ensimmäistä alusta hankittiin osana vuosien 1896-1897 laivasto-ohjelmaa ja *HMS Vengeance* osana vuosien 1897-1898 laivasto-ohjelmaa.

## Lähteet

*
*

### Viitteet
Chun Wei Cheung

**Chun Wei Cheung** (15. huhtikuuta 1972 Amsterdam – 14. lokakuuta 2006 Amsterdam) oli alankomaalainen soutaja, perämies. Hän kilpaili vuoden 2004 kesäolympialaisissa Ateenassa ja oli siellä mukana saamassa hopeaa kahdeksikossa. Hän toimi perämiehenä. Hänellä todettiin vuoden 2006 soudun maailmanmestaruuskilpailujen jälkeen elokuussa maksasyöpä, johon hän kuoli 34 vuoden iässä.

## Lähteet
The Accidental Spy – vahingossa vakoojaksi

**The Accidental Spy – vahingossa vakoojaksi** (, ) on vuonna 2001 ensi-iltansa saanut hongkongilainen toimintaelokuva, jonka on ohjannut Teddy Chan. Elokuvan pääosia esittävät Jackie Chan, Eric Tsang, Vivian Hsu, Kim Min-jeong, Wu Hsing-kuo, Cheung Tat-ming, Pauline Suen, Alfred Cheung, Teresa Ha, Anthony Rene Jones, Glory Simon, Scott Adkins ja Didem Erol. Elokuva oli Scott Adkinsin ensimmäinen.

## Aiheesta muualla
*
*
Enzo Fernández (jalkapalloilija, 1995)

**Enzo Alan Zidane Fernández** (s. 24. maaliskuuta 1995, Bordeaux, Ranska) on ranskalais-espanjalainen jalkapalloilija, joka pelaa espanjalaisen CF Fuenlabradan riveissä. Hän on pelipaikaltaan keskikenttäpelaaja. 

Zidanen isä on entinen Ranskan maajoukkueen kapteeni ja Real Madridin edustusjoukkueen päävalmentaja Zinédine Zidane.

## Ura
Zidane pelasi Real Madridin junioriakatemiassa vuodesta 2004 vuoteen 2014, ja José Mourinhon luotsaaman edustusjoukkueen kanssa hän harjoitteli ensimmäisen kerran syyskuussa 2011. Maajoukkuetasolla Zidane voi vielä edustaa Ranskaa, Espanjaa tai Algeriaa.

## Muuta
Zidane on saanut nimensä isänsä idolin, uruguaylaisen jalkapalloilijan Enzo Francescolin mukaan. 

## Lähteet
Johan Tast

**Otto Johan Tast** (13. helmikuuta 1936 Loviisa – 14. tammikuuta 2012 Tampere) oli suomalainen biologian ja maantiedon opettaja, filosofian tohtori, oppikirjantekijä ja Tampereen kaupunginvaltuutettu. 

## Elämä

Tast vietti lapsuutensa Hämeenlinnassa. Valmistuttuaan ylioppilaaksi Hämeenlinnan lyseosta hän opiskeli biologiaa Helsingin yliopistossa. 

Jo opiskeluaikanaan Tast tutki Kilpisjärvellä professori Olavi Kalelan johdolla lapinmyyrää, josta tuli myös hänen opinnäytetöidensä aihe. Tast tutki myös tunturisopulia ja muita pikkunisäkkäitä. Häntä kutsuttiinkin pohjoisessa “Hiiri-Jussaksi”. Linnut olivat Tastille tutkimuskohde ja harrastus. Hän tutki muun muassa hemppoa, naakkaa ja kesykyyhkyä. 

Tast toimi biologian ja maantiedon opettajana Tampereella Sammon yhteislyseossa 39 vuotta. Hän toimi myös koulun vararehtorina ja biologian ja maantiedon opettajien lääninkouluttajana. 

Tastin yhdessä kollegojensa kanssa laatimat lukion biologian oppikirjat ovat olleet käytössä 1970-luvulta 2000-luvulle asti. 

Tast toimi 1970-luvulla Tampereen Luonnon Ystävien ja Tampereen Lintutieteellisen Yhdistyksen puheenjohtajana. Hän oli Tampereella Kokoomuksen kaupunginvaltuutettuna (1989–2000) ja ympäristölautakunnan jäsenenä ja varapuheenjohtajana sekä Tampereen seurakuntien yhteisen kirkkovaltuuston jäsenenä ja ympäristötoimikunnan puheenjohtajana. Pirkanmaan ammattikorkeakoulun hallituksen puheenjohtajana hän toimi 2001–2005. 

Tast oli vakaumuksellinen kristitty, joka kuului lapsuudestaan asti esikoislestadiolaiseen herätysliikkeeseen. Tässä liikkeessä hän toimi yli 40 vuoden ajan ruotsin, norjan ja englannin kielen tulkkina. Tast toimi myös Esikoislestadiolaiset ry:n hallituksessa.

## Yksityiselämä
Kansanedustaja Akseli Kanerva oli Johan Tastin äidin isä.

## Julkaisuja
*Matti Leinonen, Teuvo Nyberg, Johan Tast, Heikki Tyrväinen ja Simo Veistola: Koulun biologia Lukio 1–5. Otava. Useita painoksia 2000-luvulla. 
*Johan Tast: The Root vole (Microtus oeconomus) Pallas as an inhabitant of seasonally flooded land. – Väitöskirja, Helsingin yliopisto 1966.
*Johan Tast, Heikki Tyrväinen, Rauno Mattila ja Teuvo Nyberg: Koulun Biologia Lukio 1–3. Otava. Useita painoksia 1970-luvulta 1990-luvulle.

## Lähteet
*Lasse Kosonen: Johan Tast 1936–2012. Lintuviesti 1/2012 s. 6–9
*Lasse Kosonen: Opettaja ja lintuharrastaja, Johan Tast 70 vuotta. – Lintuviesti 1/2006 s. 14–15.
*Matti Leinonen Opettaja 24.2.2012  
*Teemu Tast: Oppikirjantekijä ja kaupunginvaltuutettu. Aamulehti 27.1.2012

## Aiheesta muualla
*Yle Elävä arkisto: Koululaisten kasviurakka, Johan Tastin haastattelu, 5 min 06 s, video vuodelta 1966
Kirveskanava

**Kirveskanava** on Posiolla sijaitseva puutavaran uittoa helpottamaan vuosina 1895–1896 rakennettu väylä joka yhdistää Livojärven Kostonjoen vesistöön kuuluvaan Kaukuanjärveen Äimälammen ja Kirveslammen kautta. Kanavan rakennuttivat oululaiset kauppahuoneet Snellman, Bergbom ja Candelin, jotka olivat perustaneet Iijoelle *Kolmiyhtiön* nimellä tunnetun yhtymän hoitamaan puutavaran uittoa Pohjanlahden rannalla sijaitseville sahoille.

Kirveskanava oli osa uittoreittiä, jonka avulla vedenjakajan takana olleet Kitkan vesistön alueelta hankitut puut saatiin siirrettyä Iijoen vesistöön. Tukit nostettiin ensin Kitkajärvestä Akanlahden siirtolaitoksen avulla Livojärveen ja sen jälkeen ne voitiin uittaa joko Livojokea alas tai sitten Kirveskanavan kautta Kostonjoen vesistöön. Livojoki oli luonnollinen uittoväylä mutta sen ongelmina olivat veden vähyys ja koskisuus. Kostonjoen vesistössä oli riittävästi vettä uittoa varten mutta se oli noin 35 kilometriä pitempi ja lisäksi järviosuuksilla tukit jouduttiin kuljettamaan lauttoina. Molempia vaihtoehtoja käyttäen tukkien uittoon mereen saakka meni kuitenkin aikaa kolme vuotta koska ne jouduttiin jättämään talvehtimaan kahteen otteeseen. Tämä sitoi pääomia, lisäsi tukkien hävikkiä ja nosti kuljetus- ja varastointikuluja.

Kirveskanavan väylän pituus oli 4 870 metriä, josta varsinaista kanavaosuutta oli kolmessa osassa yhteensä 1 160 metriä. Kanavaosuuksien leveys oli Kirveslammelle saakka 16–20 metriä ja siitä eteenpäin noin 10 metriä. Kanavaosuuksille rakennettiin neljä patoa ja lisäksi Kirvesojan ja Äimäjoen uomia oikaistiin. Kanavan vierellä kulki veneiden kuljettamista helpottava vetotie ja kanavan varrella oli myös neljä työntekijöiden asumuksiksi tarkoitettua saunaa.

Turkulainen puutavarayhtiö K. E. Blomberg Oy rakensi Akanlahteen 1909–1910 uuden tukinsiirtoradan ("Kuusamon rautatie") Kolmiyhtiön uittokanavan rinnalle mutta yhtiön toiminta Iijoen alueella päättyi konkurssiin keväällä 1911. Metsähallitus osti Akanlahden siirtoradan konkurssipesältä toukokuussa 1912 ja kuukautta myöhemmin metsähallitus osti myös Kolmiyhtiön uittokanavan ja Kirveskanavan. Huonoon kuntoon päässyttä Kirveskanavaa korjattiin oston jälkeen. Metsähallituksen tarkoituksena oli siirtyä käyttämään Livojoen väylää ja luopua Kirveskanavan käytöstä mutta ensimmäisen maailmansodan puhkeaminen esti Livojoen kunnostustyöt ja Kirveskanavan käyttö jatkui 1920-luvun lopulle saakka. Livojoen väylä saatiin kunnostettua 1930-luvulla, jolloin sitä alettiin käyttää uitossa.

## Lähteet
* Jaakko Blomberg : Kitkan vesiltä Pohjanlahden sahoille – Akanlahden tukinsiirtolaitokset 1893–1929. Suomen historian pro gradu-tutkielma, Historian ja etnologian laitos, Jyväskylän yliopisto 2011, Kirveskanavasta s. 73-77
* KirjastoVirma: Iijoen uitto
Scheuermann

**Scheuermann** voi tarkoittaa:

* Holger Werfel Scheuermann (1877 – 1960), tanskalainen lääkäri ja kirurgi
* Scheuermannin tauti ()
Wenceslao Selga Padilla

**Wenceslao Selga Padilla** (28. syyskuuta 1949 Tubao – 25. syyskuuta 2018) oli filippiiniläinen roomalaiskatolinen piispa. Hänet vihki Marian Puhtaan Sydämen kongregaation papiksi Victorino Cristobal Ligot 17. maaliskuuta 1976. Hänet nimitettiin Urgan sui iuris -mission johtoon Mongoliaan 19. huhtikuuta 1992 ja sen muututtua Ulaanbaatarin apostoliseksi prefektuuriksi sen prefektiksi 8. heinäkuuta 2002.

Padilla sai 2. elokuuta 2003 nimityksen lisäksi Tharroksen titulaaripiispaksi. Piispaksi vihkiminen seurasi 29. elokuuta. Pääkonsekraattorina toimi Crescenzio Sepe, jota avustivat Giovanni Battista Morandini ja Antonio Realubin Tobias.

## Lähteet
Kinahmin kaivos

**Kinahmin kvartsikaivos** on toiminut Nilsiän Kinahmissa, Kinahmin kvartsiittiselänteellä vuodesta 1976 alkaen ja sen omistaa SP Minerals Oy, nykyisin Sibelco Nordic Oy Ab. Kaivoksesta on louhittu kvartsimalmia vuoteen 2001 mennessä 4,75 miljoonaa tonnia. Louhittu kvartsi menee pääosin kotimaisen lasiteollisuuden käyttöön.

Kinahmin kaivosalueen läpimitta on 500 metriä ja kilometrin päässä kaivoksesta länteen sijaitsee samankokoinen jäte- ja rikastamoalue.

Kaivokseen kulkee Siilinjärvi-Viinijärvi -rautatieltä sivuraide, joka ei tosin ole ollut vuosiin enää käytössä.

## Lähteet
* GTK Tietoaineistot / Suomen kaivosteollisuus / Kvartsikaivokset 
* Pohjois-Savon ympäristön tila : Kallioperän hyötykäyttö 

### Viitteet
Malcolm Subban

**Malcolm Subban** (s. 21. joulukuuta 1993 Toronto, Ontario) on kanadalainen jääkiekkoilija, pelipaikaltaan maalivahti. Hän edustaa tällä hetkellä NHL-liigassa pelaavaa Buffalo Sabresia. Subban on Boston Bruinsin ensimmäisen kierroksen varaus vuodelta .

Subbanin vanhempi veli, P. K. Subban, pelasi puolustajana New Jersey Devilsissa. Myös heidän nuorempi veljensä Jordan on jääkiekkoilija. He kaikki ovat pelanneet uransa aikana junioriliiga OHL:n Belleville Bullsissa.

## Lähteet
* 
* 

### Viitteet
Scheuer

**Scheuer** on seuraavien henkilöiden sukunimi:

* Manfred Scheuer, itävaltalainen roomalaiskatolinen piispa
* Michel Scheuer, saksalainen ratameloja

## Katso myös

* Scheuermann
Mohawkin kieli

**Mohawkin kieli** (mohawkiksi *Kanyen'kéha* tai *Kanien'kéha*) on irokeeseihin kuuluvien mohawkien puhuma irokeesikieli. Puhujat asuvat nykyisin Yhdysvalloissa ja Kanadassa. Vuonna 2006 Yhdysvalloissa oli noin 3&nbsp;100 mohawkin puhujaa ja Kanadassa vuonna 2016 noin 990.

## Levinneisyys ja puhujat
Mohawkin kieltä puhuvien mohawkien perinteiset alueet sijaitsivat nykyisessä New Yorkin osavaltiossa Albanyn ja Herkimerin kaupunkien välillä. Siirtomaahistorian aikana kielen puhujia on siirtynyt myös Kanadan Ontarioon ja Quebeciin. Vuonna 2007 Yhdysvalloissa kielellä oli arviolta 3&nbsp;100 puhujaa ja Kanadassa vuoden 2016 väestönlaskennan mukaan 990.

## Piirteet
Mohawkin kieli voidaan jakaa itä- ja länsimurteeseen, minkä lisäksi eri yhteisöjen puhujilla on omia murre-erojaan. Eri murteiden puhujat pystyvät kuitenkin ymmärtämään toisiaan. Kieli on saanut lainasanoja esimerkiksi englannista, ranskasta, huronista, algonkinista, saksasta ja hollannista.

Kielen standardisoidusta kirjoitusjärjestelmästä päätettiin vuonna 1993. Tuolloin päätettiin esimerkiksi aakkostoa koskevista ohjeista, uusien sanojen muodostamisesta ja ortografiasta. Mohawkin kielen kirjoituksessa käytetään latinalaisia aakkosia A, E, H, I, K, N, O, R, S, T, W ja Y. Kirjoituksessa käytetään myös poikkeavaa ääntämystä tai painotusta merkitseviä diakriittimerkkejä (`:), (´:), (´) ja (‘).

Mohawk on polysynteettinen kieli, eli yksi sana voi sisältää useita morfeemeja (merkitystä kantavia yksikköjä). Kielessä on näin myös holofraaseja, eli kokonaisen ajatuksen sisältäviä yksittäisiä sanoja. Objekteja kuvaavat sanat muodostuvat usein käyttötarkoitusta kuvaavista verbeistä ja esimerkiksi mohawkin kynää tarkoittava sana *kahyatónkhwa* tai *kahiatónhkwa* merkitsee suomeksi vapaasti käännettynä "kirjoittamiseen käytettävää välinettä".

## Käyttö

Mohawkin kieltä pidetään uhanalaisena kielenä ja sen käyttö on vaarassa loppua kokonaan. Kieltä käytetään kuitenkin edelleen symbolisena kielenä esimerkiksi hautajaisten, häiden tai muiden juhlallisuuksien yhteydessä. Jotkin koulut ovat aloittaneet ohjelmia, joilla kieltä opetetaan niin aikuisille kuin lapsillekin. Mohawkiksi tehdään myös joitakin televisio- ja radio-ohjelmia ja sillä on toimintaa sosiaalisessa mediassa.

## Lähteet
Aš

**Aš** () on kaupunki Karlovy Varyn läänissä Tšekin tasavallassa. Vuoden 2020 arvion mukaan kaupungissa asui 13&nbsp;182 asukasta. Kaupunki sijaitsee lukuun ottamatta kaakkoa Saksan ympäröimänä.

## Historia
Kaupungin juuret ulottuvat 1100-luvulle, jolloin saksalaiset siirtolaiset ovat saapuneet alueelle. Heitä ennen lienee alueella asunut slaaveja, mutta heistä ei juuri ole historiallisia tietoja. Saksalaiset pysyivät Böömin kuninkaan Ottokar II Přemyslin alaisuudessa ja hänen jälkeensä tuli kuninkaaksi Rudolf I. Hänen jälkeensä Neuburg am Innin paani hallitsi seutua. Aš kasvoi nopeasti, ja siitä tuli Neuburgin alueen keskus. Lutherin uskonpuhdistus alueella tapahtui 1500-luvulla. Vuonna 1629 tuli vastauskonpuhdistus. Koululaitos kehittyi alueella 1850-luvulla. Vesijohto saatiin valmiiksi 1890, 1892 aloitti taidekoulu ja seuraavana vuonna tekstiilioppilaitos.

## Lähteet
Cayugan kieli

**Cayugan kieli** (cayugaksi Gayogo̱hó:nǫ’) on Yhdysvaltain New Yorkin osavaltiossa ja Kanadan Ontarion provinssissa puhuttava irokeesikieli. Äärimmäisen uhanalaisen kielen puhujat kuuluvat cayugaintiaaneihin, mutta neljästäsadasta cayugasta vain 61 osaa kieltä.

## Lähteet
Emilio Lorenzo Stehle

**Emilio Lorenzo Stehle** (3. syyskuuta 1926 – 16. toukokuuta 2017) oli Ecuadorissa toiminut saksalainen roomalaiskatolinen piispa. Hänet vihittiin papiksi 24. kesäkuuta 1951 ja nimitettiin Quiton arkkihiippakunnan vihkipiispaksi sekä Heraclean titulaaripiispaksi 16. heinäkuuta 1983. Piispaksi vihkiminen seurasi 25. syyskuuta. Pääkonsekraattorina toimi Sebastiano Baggio, jota avustivat Pablo Muñoz Vega ja Franz Hengsbach.

Stehle sai 5. tammikuuta 1987 nimityksen Santo Domingo de los Coloradosin prelaatiksi ja 8. elokuuta 1996 piispaksi, jona hän toimi, kunnes jäi eläkkeelle 11. toukokuuta 2002.

Stehlelle myönnettiin useita tunnustuksia, muun muassa Großes Verdienstkreuz (1986) rauhanprosessin edistämisestä Nicaraguassa.

## Lähteet
Lauluja matkan varrelta

**Lauluja matkan varrelta** on suomalaisen Eero Avenin kokoelma-albumi vuodelta 1998.

## Kappaleet
#
#
#
#
#
#
#
#
#
#
#
#
#
#
#
#
#
#

## Aiheesta muualla
* ''Lauluja matkan varrelta'' discogs.com -sivustolla
Néstor Rafael Herrera Heredia

**Néstor Rafael Herrera Heredia** (s. 23. lokakuuta 1933) on ecuadorilainen roomalaiskatolinen piispa. 

Hänet vihittiin papiksi 21. heinäkuuta 1957 ja nimitettiin Machalan hiippakunnan johtoon 14. tammikuuta 1982. Piispaksi vihkiminen seurasi 14. helmikuuta. Pääkonsekraattorina toimi José Mario Ruiz Navas, jota avustivat Leonidas Eduardo Proaño Villalba ja Antonio José González Zumárraga.

Herrera Heredia jäi eläkkeelle 22. helmikuuta 2010.

## Lähteet
Miljoona ruusua juhlalevy – 40 laulua

**Miljoona ruusua juhlalevy – 40 laulua** on suomalaisen Eero Avenin kokoelma-albumi vuodelta 2006.

## Kappaleet
# Maailmain
# Elämäntoveri
# Kaipaus
# Kylmän kukkia (tässä: Kylmänkukkia)
# Pikku syntinen
# Valkea ruusu
# Polttava rakkaus
# Kaunista unelmaa
# Se jokin sinulla on
# Besame mucho
# Metsurin koira
# Surujen kitara
# Kannat kattoon
# Enkeleitä toisillemme
# Sinun tähden
# Sinua ikävöin
# Mambo rock
# Marina
# Mennään tanssimaan
# Hopearuusu
# Lasihelmiä
# Ruusuni mun
# Salarakas
# Kukka-Maaria
# Mandoliinikrapula
# Aina
# Yksinäinen mies
# Olet kohtaloni
# Lehdetön puu
# Kenties
# Miljoona ruusua
# Naltioon
# Rentukka-ojan Aatu
# Odotus
# Erämaajärven mökki
# Valkoiset kielot
# Tunturisatu twist
# Metsuripojan lemmitty
# Suuria tunteita Heinolassa
# Nadja
Hiekkamäen kaivos

**Hiekkamäen kvartsikaivos** sijaitsee viiden kilometrin päässä Nilsiän keskustasta ja toimi vuosina 1914–1988. Kaivoksesta louhittiin kvartsimalmia yhteensä 1,35 miljoonaa tonnia. Kaivos oli tyypiltään avolouhos, ja toiminnan päätyttyä louhos on osittain täyttynyt vedellä.

Kaivostoiminnan päättymisen jälkeen sinne rakennettiin Louhosareena jossa on järjestetty oopperanäytöksiä vuosina 2004–2007, jonka jälkeen niitä järjestänyt yritys Opera Cava hakeutui konkurssiin vuonna 2008. Sen jälkeen siellä järjestettiin tapahtumia satunnaisesti.

Vuoden 2015 lopussa uusi yritys osti louhoksen rakenteet ja sai vuokraoikeuden Kuopion kaupungilta. Siellä järjestettiin vuoden 2017 kesäkuussa ensimmäisen kerran lavatanssit.

## Lähteet

## Aiheesta muualla
* Pohjois-Savon maakuntakaava 2030 – Luonnon- ja maisemansuojelun kannalta arvokkaat kallioalueet Pohjois-Savossa 2001
Ignazio Bedini

**Ignazio Bedini** (s. 27. kesäkuuta 1939 Prignano sulla Secchia) on Iranissa toimiva italialainen roomalaiskatolinen arkkipiispa. Hänet vihittiin salesiaanien papiksi 21. joulukuuta 1968 ja nimitettiin Ispahanin arkkipiispaksi 2. joulukuuta 1989. Piispaksi vihkiminen seurasi 6. tammikuuta 1990. Pääkonsekraattorina toimi paavi Johannes Paavali II, jota avustivat Giovanni Battista Re ja Miroslav Stefan Marusyn.

## Lähteet
Kenties (quizas, quizas, quizas)

**Kenties (quizas, quizas, quizas)** on Eero Avenin studioalbumi vuodelta 2002.

## Kappaleet
# Tanssityttö
# Itkuliina
# Kohtalon valssi
# Ei enää koskaan kyyneleitä
# Uutta potkua elämään
# Sun löysin sittenkin
# Mandoliinikrapula
# Olet kohtaloni
# Rakkausballadi
# Älä sinä mökötä
# Kaihoten
# Kenties
# Yksinäinen mies
# Sinun tähden
# Tunturisatu twist
# Lemmenlaineiden loiskintaa
Kerran kesässä

"**Kerran kesässä**" on Petri Nygårdin studioalbumilta julkaistu single, jossa on mukana Klamydia-yhtye. Kappaleen tuotannosta vastaa MMEN ja siitä on kuvattu myös musiikkivideo. Single julkaistiin 25. kesäkuuta 2012.
Morris Commercial Cars

**Morris Commercial Cars Ltd** oli brittiläinen hyötyajoneuvojen valmistaja, jonka perusti William Morris, joka oli myös Morris Motorsin perustaja. Yhtiö jatkoi ajoneuvovalmistaja E.G. Wrigley and Companyn toimintaa, jonka Morris oli ostanut 1. tammikuuta 1924.

## Historia
Morris osti E.G. Wrigley and Companyn omaisuuden ja toiminnat, kun se oli joutunut selvitystilaan loppuvuodesta 1923. Siihen saakka Morris oli valmistanut Cowleyn tehtaallaan pieniä määriä tavaroiden kuljettamiseen tarkoitettuja autoja. Nämä olivat olleet lähinnä kevyisiin kuljetuksiin soveltuvia muunnoksia Morriksen henkilöautoista. Nyt hankitun yhtiön mukana seurasi Birminghamissa sijainnut tehdas, ja laajempi hyötyajoneuvojen valmistus saattoi alkaa. Vuonna 1932 liiketoiminnot siirrettiin Birminghamin länsipuolelle, Adderley Parkin alueelle.

Vuonna 1936 Morris myi henkiökohtaisessa omistuksessaan olleen yhtiön omistamalleen Morris Motorsille. Brändinä Morris Commercial jatkoi vuoteen 1968, jolloin Austinin ja Morriksen emoyhtiö British Motor Holdings (BMH) ja Leyland Motor Corporation fuusioituivat ja muodostivat British Leyland Motor Corporationin (BLMC).

Toisen maailmansodan aikana Morris Commercial rakensi kuorma-autopohjaisia ajoneuvoja sotilaskäyttöön, mm. Morris C8. Lisäksi Morris Commercial valmisti sotilaskäyttöön myös erikoiskalustoa, kuten Terrapin-amfibiovaunuja

1960-luvulla kevyitä kuorma-autoja sekä J4-vaneja valmistettiin sekä Austin että Morris nimillä. Pakettiautojen valmistus keskitettiin Birminghamiin, Adderley Parkin tehtaalle, kun taas F- ja W-sarjojen kevyiden kuorma-autojen valmistus siirrettiin Skotlantiin, jonne avattiin vuonna 1960 Bathgaten tehdas.

1960-luvun kevyt kuorma-automallisto sisälsi kaksi mallia, pystyhyttisen FF:n ja perinteisen nokallisen WF:n. BMC oli esitellyt 1958 kuorma-autoissa pystyhytin, jossa ohjaamo sijaitsee moottorin päällä,. FF-mallin päivitetty versio, FJ esiteltiin vuonna 1964. FJ:n varustukseen kuuluivat muun muassa kaksipiiriset nestetoimiset jarrut, kokoluokassaan tuona aikakautena edistyksellistä teknologiaa. FF:n tuotanto jatkui uuden mallin esittelynkin jälkeen. Austin / Morris hyötyajoneuvomallistoon kuului 1960-luvulla myös persoonallisen näköinen FG-sarja. Kaupunkijakeluun suunniteltu, muodoiltaan pyöreäkulmainen hytti, jonne sisäänkäynti tapahtui ikään kuin hytin takakulman kautta, herätti mielipiteitä puolesta ja vastaan, ketään se ei jättänyt kylmäksi.

## Tuotantomalleja
*J-type (1949 - 1961)
*J2 (1956 - 1967)
*J4 (1960 - 1974)
*250 JU (1967 - 1974)
*C8
EG Wrigley and Company

**EG Wrigley and Company Ltd** oli britannialainen autojen, autojen komponenttien ja mekaanisten osien valmistaja.

Edward Greenwood Wrigley perusti Birminghamiin vuonna 1898 työkaluja valmistavan yrityksen. Vuonna 1902 EG Wrigley and Company muutti uuteen osoitteeseen. Vuonna 1906 Wrigleyn yhtiö esitteli Olympia Show’ssa täysin valmiin auton vaihdelaatikon, ja vuonna 1912 yhtiö valmisti autojen etu- ja taka-akseleita.

Vuonna 1913 yhtiö alkoi kehitellä kevytautoa, jossa oli kaksisylinterinen, joko ilma- tai nestejäähdytteinen moottori sekä kaksiportainen vaihdelaatikko. Vain muutamia yksilöitä ehdittiin valmistaa ennen ensimmäisen maailmansodan syttymistä ja yhtiön siirtymistä valmistamaan lentokoneiden osia. Sodan jälkeen Wrigley vetäytyi yhtiön toiminnasta heikon terveydentilansa takia.

Yhtiö jatkoi, monien muiden tuotteiden ohella, moottoreiden ja vaihteistojen valmistamista. Liiketoiminta oli kuitenkin tappiollista, ja yhtiö asetettiin selvitystilaan loppuvuodesta 1923. Tammikuun 1. päivänä vuonna 1924 William Morris osti yhtiön liiketoiminnot, tuotantovälineet ja -tilat. Helmikuun 4. päivänä samana vuonna, aiempi Wrigley, nyt nimeltänsä Morris Commercial Cars, uudelleenkäynnisti tuotantonsa ja valmisti nyt hyötyajoneuvoja Morriksen alustoille.

Wrigleyn omalla nimellä autoja valmistettiin vain vuonna 1913.
Tony Gilroy

**Anthony Joseph ”Tony” Gilroy** (s. 11. syyskuuta 1956) on yhdysvaltalainen elokuvakäsikirjoittaja ja -ohjaaja. Gilroy on tehnyt muun muassa *Bourne*-elokuvien käsikirjoitukset, ja hän ohjasi ja käsikirjoitti elokuvan *[[Michael Clayton]]*, josta hän sai parhaan ohjauksen ja parhaan alkuperäisen käsikirjoituksen Oscar-ehdokkuuden vuonna 2007.

## Filmografia
### Käsikirjoittajana

* *[[Unelma jäällä]]* (*The Cutting Edge*, 1992)
* *[[Superhäät]]* (televisioelokuva, 1993) 
* *[[Dolores Claiborne (elokuva)|Dolores Claiborne]]* (1995) 
* *[[Äärirajat]]* (*Extreme Measures*, 1996) 
* *[[Paholaisen asianajaja (elokuva)|Paholaisen asianajaja]]* (1997) 
* *[[Armageddon (elokuva)|Armageddon]]* (1998)
* *[[Todistettavasti elossa]]* (*Proof of Life*, 2000)
* *[[Syötti (vuoden 2000 elokuva)|Syötti]]* (*Bait*, 2000)
* *[[Medusan verkko (vuoden 2002 elokuva)|Medusan verkko]]* (2002)
* *[[Medusan isku]]* (2004)
* *[[Medusan sinetti]]* (2007)
* *[[Michael Clayton]]* (2007)
* *[[Kaksinaamaista peliä (vuoden 2009 elokuva)|Kaksinaamaista peliä]]* (*Duplicity*, 2009)
* *[[State of Play]]* (2009)
* *[[Medusan perintö]]* (*The Bourne Legacy*, 2012)
* *[[Rogue One: A Star Wars Story]]* (2016)

### Ohjaajana

* *[[Michael Clayton]]* (2007)
* *[[Kaksinaamaista peliä (vuoden 2009 elokuva)|Kaksinaamaista peliä]]* (*Duplicity*, 2009)
* *[[Medusan perintö]]* (*The Bourne Legacy*, 2012)

## Lähteet
* 

## Aiheesta muualla
*
Kukka-Maaria (albumi)

**Kukka-Maaria** on Eero Avenin studioalbumi vuodelta 1993.

## Kappaleet
#
#
#
#
#
#
#
#
#
#
#
#

## Aiheesta muualla
* ''Kukka-Maaria'' discogs.com -sivustolla
Valkea ruusu

**Valkea ruusu** on Eero Avenin studioalbumi vuodelta 1988.

## Kappaleet
# Ystävän laulu
# Yksinhuoltaja
# Kylmän kukkia
# Valkea ruusu valssi
# Syksyn viimat
# Neiti Ruusunen
# Mä mistä löytäisin sen laulun
# Ystävän jos menetän
# Pieni nukke
# Ruskeasilmäinen tyttö
# Tähtien kertomaa
# Jurmalan taikaa

## Lähteet